《和曹子方呈邓张晁蔡》
宋代·余干

可畏日轮如赤釜，赖有群仙司下土。稍从寥廓涌浓云，旋向尘下洒甘雨。

松萝既女更施泽，山木欲童俄得乳。马牛暂息要途劳，鱼鳖顿舒炎海苦。

野鹳那虚屋上鸣，穴狸不缪山中语。清风岂假白羽摇，轻汗宁沾翠绡舞。

已怜爽气满襟袖，更喜馀霞照庭户。后朝便足阅英才，为指帡幪设千俎。

作者简介：余干，字樗年（《同文馆唱和诗》卷一○晁补之《次韵樗年见贻》），毗陵（今江苏常州）人。神宗元丰五年（一○八二）进士（《咸淳毗陵志》卷一一）。哲宗元祐初与邓忠臣等同为考试官。今录诗十三首。